Case ID: 1083502
Sentence 91: Məhkəmə iddia tələbinin Bakı şəhəri 50 saylı Notariat Kontorunda satıcı X7 ilə alıcı X10 arasında xx xxxxx 2018-ci il tarixdə bağlanmış 4Ə-286 reyestr nömrəli alqı-satqı müqaviləsinin ləğv edilməsi hissəsində qeyd edir ki, Azərbaycan Respublikası Mülki Məcəlləsinin 6.1.5-ci maddəsinə əsasən “Müqavilələr azadlığı mülki qanunvericiliyin prinsiplərindəndir.” Azərbaycan Respublikası Mülki Məcəlləsinin 324.4-cü maddəsinə əsasən “Müqavilənin bağlanması üçün iki tərəfin razılaşdırılmış iradə ifadəsi (ikitərəfli əqd) və ya üç və ya daha çox tərəfin razılaşdırılmış iradə ifadəsi (çoxtərəfli əqd) zəruridir.” Azərbaycan Respublikası Mülki Məcəlləsinin 389.1-ci maddəsinə əsasən “Mülki hüquq və vəzifələrin müəyyənləşdirilməsi, dəyişdirilməsi və ya xitamı haqqında iki və ya bir neçə şəxsin razılaşması müqavilə sayılır.” Azərbaycan Respublikası Mülki Məcəlləsinin 421.1-ci maddəsinə əsasən “Müqavilənin dəyişdirilməsi və ləğv edilməsi, əgər bu Məcəllədə və ya müqavilədə ayrı qayda nəzərdə tutulmayıbsa, tərəflərin razılaşması ilə mümkündür.”Azərbaycan Respublikası Mülki Məcəlləsinin 421.2-ci maddəsinə əsasən “Tərəflərdən birinin tələbi ilə müqavilə yalnız digər tərəf müqaviləni əhəmiyyətli dərəcədə pozduqda və ya bu Məcəllədə və ya müqavilədə nəzərdə tutulan digər hallarda dəyişdirilə və ya ləğv edilə bilər.” Qanunvericiliyin tələbin göründüyü kimi, müqavilənin bağlanması üçün iki tərəfin razılığı lazımdır.